**DECIZIA ETAPEI DE ÎNCADRARE**

**95 din 12.11.2021**

Ca urmare a solicitării de emitere a acordului de mediu adresate de **SC Black Jack Com SRL,** cu sediul în județul Sălaj, mun. Zalău, str. Lupului, nr. 100, înregistrată la APM Salaj cu nr. 5677/20.08.2021, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.10.2021, că proiectul: ***Modificări funcționale prin recompartimentări la proiectul „ Extindere și mansardare parțială hală existentă”***, propus a fi amplasat în mun. Zalău, str. Lupului, nr. 100, județul Sălaj,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10 lit. b) și i);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Municipiului Zalău, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:***

În anul 2007 beneficiarul a obținut autorizația de construire nr. 504/2007 pentru obiectivul „*Extindere si mansardare partială hală existentă în vederea funcționării unui depozit de produse alimentare si industriale”*. Lucrările acestei investitii au fost oprite la stadiul de instratructura (infrastructura pana la cota 0.00 fiind integral realizata), datorita lipsei fondurilor financiare.

În anul 2012 beneficiarul intentiona finalizarea lucrarilor incepute, insa si realizarea unor modificari functionale si schimbarea destinatiei constructiei din hala depozitare in restaurant/cantina si camere pentru cazare. Astfel s-a solicitat certificat de urbanism pentru investitia amintita anterior, obtinandu-se C.U. Nr. 170 din 21.02.2012 pentru **MODIFICARI FUNCTIONALE PRIN RECOMPARTIMENTARI LA PROIECTUL „EXTINDERE SI MANSARDARE PARTIALA HALA EXISTENTA”**.

In baza certificatului de urbanism din 2012 s-au obtinut toate avizele/acordurile solicitate, s-a platit taxa pentru autorizatia de construire, insa documentatia intocmita la acea vreme nu s-a mai depus la Primaria Municipiului Zalau, datorita faptului ca, situatia juridica a accesului spre terenul studiat nu era reglementata (terenul nu avea acces direct dintr-un drum public/servitute).

In anul 2020 beneficiarul reuseste achizitionarea unor terenuri din jurul amplasamentului initial, unificându-le si formandu-se un singur teren in suprafata de 6.094 mp, conform Extrasului CF Nr. 71680, cu acces direct din strada Lupului.

Constructia initiala s-a dorit a se realiza cu regim de inaltime Parter, suprafata construita/desfasurata 393.65 mp. Prin solicitarea facuta de beneficiar si lansarea temei de proiectare, privind modalitatea de realizare a unor modificari functionale si recompartimentari interioare, beneficiarul schimba destinatia constructiei, initial aprobata in anul 2007 in baza autorizatiei de construire nr. 504, din hala de depozitare in cladire cu profil de activitate de „alimentatie publica”.

S-a propus extinderea cladirii spre latura vestica a amplasamentului pe o latime de 7.90 m si pe toata lungimea cladirii initiale, rezultand o suprafata construita de 654.35 mp. Extinderea propusa se va mansarda pe o suprafata de 324.50 mp, rezultand o suprafata desfasurata de 978.85 mp.

Constructia are destinatia de restaurant, activitatea principala a beneficiarului fiind asigurarea, prepararea si servirea hranei pentru clientii proprii din zona industriala a orasului Zalau si vecinatati.

Functiunile din cadrul constructiei sunt:

-Parter: sala de mese amenajata pentru maxim 160 persoane, grupuri sanitare pe sexe, bar, bucatarie, depozit legume, magazie, spalator, camere frigorifice, centrala termică;

-Etaj: sala de mese amenajata pentru maxim 20 persoane, 6 camere de cazare a cate doua locuri cu baie proprie, grupuri sanitare pe sexe, hol, terasa exterioara acoperită.

Constructia face parte din grupa cladirilor civile pentru alimentatie publica. Suprafata construita a intregii cladiri este de 590,00mp, iar cea desfasurata de 914.50mp. Din punct de vedere constructiv cladirea este realizata pe fundatii si elevatii continue din beton armat, inchideri laterale din zidarie de caramida 30cm grosime si tamplarie din PVC cu geam termopan. Planseul peste parter este realizat din beton armat, iar peste mansard este realizat o structura din lemncu planseu din gips-carton. Acoperisul este de tip sarpanta din lemn ecarisat ignifugat, cu invelitoare din tigla rosie.

Din punct de vedere functional constructia are urmatoarele functii pe nivele:

**Parter:**

Sala de mese 177.55 mp

Sala de mese 132.15 mp

Magazie 21.40 mp

Hol 13.70 mp

Frigidere 7.80 mp

Camera frigorifica 7.10 mp

Casa scarii 11.70 mp

Spalator vesela 12.05 mp

Depozit legume 8.35 mp

Bucatarie 43.85 mp

Preparari preliminare 7.20 mp

Grup sanitar 6.20 mp

Grup sanitar 6.20 mp

Grup sanitar 11.70 mp

Bar 6.05 mp

Hol 6.35mp

Grup sanitar 7.00mp

Grup sanitar 6.60mp

Terasa exterioara acoperita 27.40mp

Casa scarii 4.60mp

Centrala termica 4.50mp

**S.construita 590.00mp**

**S.desfasurata 914.50mp**

**S.utila 530.00mp**

**Etaj:**

Camera 10.35mp

Baie 2.90mp

Camera 9.90mp

Baie 2.80mp

Camera 10.50mp

Baie 2.30mp

Hol 16.90mp

Casa scarii 10.35mp

Camera 10.10mp

Baie 2.20mp

Camera 9.60mp

Baie 2.30mp

Hol 6.70mp

Camera 8.90mp

Baie 2.25mp

Grup sanitar 4.65mp

Grup sanitar 4.75mp

Sala de fitnes 107.85mp

Hol 23.05mp

Terasa exterioara acoperita 27.45mp

**S.nivel 324.50mp**

**S.utila 265.50mp**

**Indici de urbanism**

Suprafata totala teren= 1.315 mp

S.c propusa= 590.00 mp

S.d propusa= 914.00 mp

P.O.T. =44.86%

C.U.T. = 0.695

**Alimentarea cu energie electrică:** Din punct de vedere al alimentării cu energie electrică, obiectivul va fi conectat la sistemul de alimentare cu energie electrică existent în zonă.

**Alimentarea cu apa potabila:** Alimentarea cu apă a clădirii se va face de reţeaua de apă potabilă existentă în zonă.

Apa se va utiliza:

* în scop menajer şi igienico-sanitar;
* pentru igienizarea spaţiilor;
* pentru pregătirea preparatelor.

**Alimentarea cu energie termică:** Energia termică (pentru încălzirea spaţiilor în timpul iernii) se va produce cu ajutorul unei centrale termice pe combustibil gazos.

**Apele uzate menajere:** Colectarea apelor uzate menajere provenite de la grupurile sociale şi a apelor provenite de la bucătărie și din igienizarea spaţiilor,se va realiza prin montarea unei reţele interne de canalizare, care apoi va fi conectată la cele doua bazine vidanjabile existente unul de 8 mc si unul de 5 mc.

**b2) *cumularea cu alte proiecte existente şi/sau aprobate* -** lucrările necesare realizării proiectului nu se suprapun cu alte proiecte existente sau planificate în zonă.

**b3) *resurselor naturale, în special a solului, a terenurilor, a apei şi a biodiversităţii*:**

 Pentru realizarea construcţiilor se propun materiale care să facă faţă necesităţilor constructive provenite din funcţiunea propusă.

**b4) *cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor, cu modificările ulterioare.

***Măsuri de protectie a apelor subterane .***

 **a) În perioada de execuţie :**

În cadrul lucrărilor de construcţie se vor utiliza cantităţi relativ mici de apă. Apa va fi utilizată pentru prepararea materialelor de construcţie. Prin urmare aceste cantităţi de apă vor fi înglobate în materialele de construcţie, în cea mai mare parte. Betoanele puse în operă vor fi aprovizionate de la staţii de betoane.

**b) După începerea activităţii :**

Colectare apelor uzate menajere provenite de la grupurile sociale, a apelor provenite de la bucătărie și de lan igienizarea spaţiilor, se va realiza prin montarea unei reţele interne de canalizare, care apoi va fi conectată la cele doua bazine vidanjabile existente unul de 8 mc si unul de 5 mc.

* ***pentru factorul de mediu aer:***

**Pe perioada execuţiei lucrărilor de construcţii,** sursele de poluare a aerului atmosferic sunt reprezentate de:

* lucrările de săpătură pentru fundaţii şi platforme – generează emisii de praf în atmosferă;
* utilajele/echipamentele cu care se execută lucrările de construcţii – emisii specifice arderilor motoarelor cu combustie internă;

Principalele surse de poluare a aerului pe perioada de funcţionare sunt:

1. surse staţionare:
2. surse mobile de emisie: autocamioanele care vor tranzita incinta obiectivului;

Emisiile de poluanţi ale autovehiculelor prezintă doua mari particularităţi: în primul rând eliminarea se face foarte aproape de sol, fapt care duce la realizarea unor concentraţii ridicate la înălţimi foarte mici, chiar pentru gazele cu densitate mică şi mare capacitate de di­fuziune în atmosferă. În al doilea rând emisiile se fac pe întreaga suprafaţă a localităţii, dife­renţele de concentraţii depinzând de intensitatea traficului şi posibilităţile de ventilaţie a stră­zii. Ca substanţe poluante, formate dintr-un număr foarte mare (sute) de substanţe, pe primul rând se situează gazele de eşapament. Volumul, natura, şi concentraţia poluanţilor emişi de­pind de tipul de autocamioanelor, de natura combustibilului şi de condiţiile tehnice de funcţionare. Se ştie ca toţi combustibilii de origine petroliera produc prin ardere CO, CO2, H2O, oxizi de azot (NOx), iar in cazul arderii incomplete si unele hidrocarburi (HC). Alte substanţe poluante provenite de la autocamioane sunt: particulele în suspensie, dioxidul de sulf, plumbul, hidrocarburile poliaromatice, compuşii organici volatili (benzenul), azbestul, metanul şi altele.

***Măsuri de protectie aerului* :**

**Perioada de construire:**

Pentru diminuarea impactului produs de lucrările de construcţie asupra calităţii atmosferei se vor avea in vedere:

* utilizarea eficientă a maşinilor/utilajelor de lucru, astfel încât să se reducă la maximum emisiile din gaze de eşapament;
* spălarea roţilor maşinilor, la ieşirea din şantier, pentru evitarea împrăştierii pământului şi nisipului pe suprafeţele carosabile;
* menţinerea unor suprafeţe verzi la finalizarea lucrărilor de construcţie;

**Perioada de funcţionare a investiţiei:**

Pentru diminuarea poluării din surse mobile datorata traficului turismelor, vor fi stabilite trasee clare de circulaţie in interiorul incintei si de asemenea se vor gestiona locurile de parcare, astfel încât, sa se reducă timpul de manevrare pentru parcarea propriu-zisa. In acest mod se poate realiza o diminuare a noxelor rezultate din gazele de eşapament si deci o diminuare a poluării din surse mobile.

* ***pentru zgomot şi vibraţii:***

În timpul realizării obiectivului, se pot reţine ca surse de zgomot şi de vibraţii, mijloacele de transport şi utilajele terasiere;

* Se va asigura încadrarea nivelului de zgomot în prevederile Ord. 119/2014, cu modificările ulterioare;
* Faţă de împrejurimi impactul zgomotului şi al vibraţiilor este nesemnificativ şi nu va afecta negativ populaţia.

***- pentru sol şi subsol :***

Din analizarea obiectivului se pot distinge doua etape de poluare:

* + - etapa de execuţie a obiectivului analizat;
		- etapa de funcţionare a obiectifvului.

In timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie (buldozer, excavator, motocompresor, grup generator electric etc.)

După execuţia obiectivului si darea in exploatare, nu va exista o sursă permanentă de poluarea a solului, deoarece nu utilizează substanţe entomologice, parazitologice, microbiologice sau surse de radiaţii ionizate, ci doar accidentala, datorita unei manevrări incorecte a uleiurilor şi materialelor utilizate în cadrul procesului de reparare şi întreţinere a autocamioanelor. Acestea nu vor fi depozitate în incintă, ci vor fi aprovizionate numai în caz de necesitate.

**Măsuri de prevenire:** Solul decopertat de pe amplasamentul viitorului obiectiv va fi depozitat separat si apoi împrăştiat, nivelat si compactat pe terenul din jur.

In timpul funcţionării unităţii, in vederea protejării solului si a subsolului, atenţia se va concentra asupra zonelor de depozitare a deşeurilor.

**b6) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate masurile care se impun pentru prevenirea si ameliorarea poluării asezărilor umane din zona limitrofă amplasamentului, a drumurilor de acces spre/dinspre perimetru analizat. Nu se va depășii programul de lucru și se va respecta programul de liniste

**Riscurile pentru sanatatea umana**

Posibilelel incidente în perioada organizării de santier sunt în general generate de indisciplină si nerespectarea de către personalul angajat a regulilor si normelor de sănătate si securitatea muncii (neutilizarea echipamentelor de protectie).

**Organizare de șantier**

Lucrarile privind organizarea de santier vor avea in vederea asigurarea urmatoarelor amenajari, provizorii pe timpul executiei lucrarilor de constructii :

- amenajare platforma balastata pentru depozitare otel beton, ciment paletizat, produse pentru

finisaje preambalate la saci, elementele de acoperis ;

- amenajare platforma: pentru depozitare elementelor metalice pentru structrua de rezistenta,

Materialele care se pun in lucrare se vor aduce pe amplasament etapizat corelat cu faza de executie a lucrarii. Acestea se aprovizioneaza de la depozitele de materiale de constructii din localitate sau a celor invecinate, transportul asigurandu-se pana la limita proprietatii dinspre strada. Prin grija beneficiarului toate materialele de constructii aprovizionate se vor depozita in curte si pe platformele de depozitare prevazute in acest scop.

Materialele depozitate pe platformele de depozitare se vor acoperi cu materiale hidroizolante protectoare pentru impiedicarea patrunderii apelor din precipitatii si contaminarea apelor de suprafata sau subterane cu substante contaminatoare: oxizi de fier, var, ciment, ipsos, etc.

Produsele de ambalaj, dupa folosirea materialelor de constructii preambalate se vor colecta in containere, selectiv. Este interzisa colectarea deseurilor de materiale de constructii laolalta cu deseurile menajere, pentru trasportul materialelor de constructii rezultate ca deseu, prin grija beneficiarului se va contracta trasportul acestora cu unitati specializate.

*- localizarea organizarii de santier* - platforma balastata pentru organizarea de santier va fi amplsata la limita sudica a amplsamentului, cat mai aproape de accesul pe teren.

*- descrierea impactului asupra mediului a lucrarilor organizarii de santier* - impactul asupra mediului in perioada organizarii de santier va fi temporar, dupa realizarea investitiei avandu-se grija ca sa se redea terenul neutilizat si neocupat la starea initiala.

*- surse de poluanti si instalatii pentru retinerea, evacuarea si dispersia poluantilor in mediu in timpul organizarii de santier* - sursele de poluanti in perioada organizarii de santier, vor fi utilajele si masinile care vor ajuta la realizarea investitiei. Acestea vor produce noxe nesemnificative din punct de vedere a mediului, astfel nefiind necesare instalatii speciale de retinere, evacuare si dispersia a poluantilor in mediu.

*- dotari si masuri prevazute pentru controlul emisiilor de poluanti in mediu* - Nu este cazul.

**c) Localizarea proiectului:** în mun. Zalău, str. Lupului, nr. 100, jud. Sălaj**,**

**c1) utilizarea actuală şi aprobată a terenurilor:** conform Certificatului de urbanism nr. 170/16.02.2021, emis de Primăria Municipiului Zalău, teren intravilan .

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu este cazul.

**c3) capacitatea de absorbţie a mediului natural, acordându-se o atenţie specială următoarelor zone:**

* **zone umede, zone riverane, guri ale râurilor:** nu este cazul;
* **zone costiere şi mediul marin:** nu este cazul;
* **zonele montane şi forestiere:** nu este cazul;
* **arii naturale protejate de interes naţional, comunitar, internaţional:** nu este cazul;
* **zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică:** nu este cazul;
* **zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri:** nu este cazul;
* **zonele cu o densitate mare a populaţiei:** nu este cazul;
* **peisaje şi situri importante din punct de vedere istoric, cultural sau arheologic:** nu este cazul.

**d) Tipurile şi caracteristicile impactului potenţial:**

**d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** - punctual pe perioada de execuţie;

**d2) natura impactului:** - impactul asupra zonei este temporar, pe termen scurt, doar pe perioada execuției;

**d3) natura transfrontalieră a impactului:** - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

**d4) intensitatea şi complexitatea impactului:** - va fi mică pe perioada de execuţie şi funcţionare;

**d5) probabilitatea impactului -** redusă, pe perioada de execuţie și funcționare;

**d6) debutul, durata, frecvenţa şi reversibilitatea preconizate ale impactului:** - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

**d7) cumularea impactului cu impactul altor proiecte existente şi/sau aprobate:** nu este cazul;

**d8) posibilitatea de reducere efectivă a impactului:** respectarea legislației în vigoare și respectarea condițiilor din prezenta decizie etapă de încadrare.

**Proiectul nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare și nu se încadrează în art. 48 și 54 din Legea apelor nr. 107/1996, cu modificările și completările ulterioare.**

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;
* Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;
* Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS 12025/2/1981.
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.

• Deşeurile rezultate, indiferent de natura lor se vor gestiona în conformitate cu prevederile OUG 92/2021, privind regimul deşeurilor;

* Monitorizarea gestiunii deşeurilor prin respectarea H.G. nr. 856/2002, cu modificările ulterioare privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;

• Depozitarea şi manipularea substanţelor chimice utilizate cu respectarea prevederilor Legii nr. 360/2003 (r1), privind regimul substanţelor şi preparatelor chimice periculoase, cu modificări ulterioare;

• Ţinerea evidenţei cantităţilor de substanţe periculoase stocate (dacă este cazul) şi consumate ;

* Respectarea Legii 249/2015, privind gestionarea ambalajelor şi a deşeurilor din ambalaje, cu modificările și completările ulterioare;
* Repararea utilajelor şi a mijloacelor de transport şi schimbul de ulei se va face numai în incinte autorizate;
* Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;
* Respectarea prevederilor actelor/avizelor emise de alte autorităţi pentru prezentul proiect.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care

a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”

* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform prevederilor OUG 92/2021 privind regimul deșeurilor
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţie de mediu.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan